ผมอยากที่จะพูดกับคุณ
เกี่ยวกับสัตว์ที่แสนพิเศษกลุ่มหนึ่ง
นกจำนวนกว่า 10,000 สปีชีส์ ทั่วโลก
นกแร้งเป็นนกที่จัดอยู่ในกลุ่ม ที่ถูกคุกคามมากที่สุด
เมื่อคุณเห็นนกแร้งหน้าตาแบบนี้ อย่างแรกเลย
ที่คุณคิดก็คือ พวกมันน่าเกลียดขยะแขยง
พวกจอมตะกละที่ไล่ทึ่งเนื้อหนังคุณ
และ เกี่ยวโยงกับนักการเมือง (เสียงหัวเราะ เสียงปรบมือ)
ผมอยากที่จะเปลี่ยนแนวคิดนั้น ผมอยากที่จะเปลี่ยนความรู้สึก
ที่คุณมีต่อนกพวกนี้ เพราะว่า
พวกมันต้องการความเห็นใจ จริงๆนะ (เสียงหัวเราะ)
และผมจะบอกคุณว่าทำไม
อย่างแรก ทำไมพวกมันถึงถูกมองในแง่ร้ายหล่ะ
เมื่อชาร์ล ดาวิน เดินทางข้าม (มหาสมุทร)แอตแลนติก ในปี 1832
โดยเรือ เดอะ บีเกิล เขาได้เห็นนกแร้งไก่งวง (Turkey vulture)
และเขาก็บอกว่า "พวกเป็นนกที่น่าขยะแขยง
มีหัวล้านสีแดงสด รูปลักษณ์ที่เผยถึงความเน่าเปื่อย" (เสียงหัวเราะ)
คงไม่มีคำดูถูกแดกดันที่ไหนจะแย่ไปกว่านี้อีกแล้ว และนั่นพูดโดย ชาร์ล ดาวิน (เสียงหัวเราะ)
คุณรู้ไหม เขาเปลี่ยนใจเมื่อเขากลับมา
และผมจะบอกคุณว่าทำไม
พวกมันยังเกี่ยวข้องกับดิสนี่ย์อีกด้วย (เสียงหัวเราะ)
มีบุคลิกที่ออกจะเปิ่นๆ โง่ๆ
และเร็วๆนี้ ถ้าคุณตามข่าวเคนย่า
(เสียงหัวเราะ)(เสียงปรบมือ)(เสียงเชียร์)
นี่เป็นลักษณะประจำของพวกมัน ที่ถูกจับไปเกี่ยวโยง
กับ สส. เคนย่า แต่ว่าผมอยากที่จะท้าทายสิ่งนี้
ผมอยากจะท้า คุณรู้ไหมว่าทำไม
เพราะว่า พวก สส.
ไม่ได้ทำให้สิ่งแวดล้อมสะอาด (เสียงหัวเราะ)
สส. ไม่ได้ช่วยยับยั้ง การแพร่กระจายของเชื้อโรค
พวกเขาไม่ค่อยจะเป็นพวก ผัวเดียวเมียเดียว (เสียงหัวเราะ) (เสียงปรบมือ)
พวกเขาไม่ได้ใกล้สูญพันธ์ุ (เสียงหัวเราะ)
และ อันที่ผมชอบที่สุดก็คือ นกแร้งดูดีกว่า (เสียงหัวเราะ) (เสียงปรบมือ)
ดังนั้น โลกนี้มีนกแร้งสองประเภท
นกแร้งโลกใหม่ ซึ่งพบเห็นได้ทั่วๆไป
ในอเมริกา เช่น แร้งขนาดใหญ่ (condor) หรือเหยี่ยวขายาว (caracara)
และนกแร้งโลกเก่า
ที่มีอยู่ 16 สปีชีส์ จากทั้งหมดนี้ 11 สปีชีส์กำลังเผชิญหน้ากับ
ความเสี่ยงที่จะสูญพันธุ์อย่างสูง
แล้วทำไมนกแร้งถึงสำคัญหล่ะ อย่างแรกก็คือ
พวกมันให้บริการทางระบบนิเวศที่สำคัญ พวกมันทำความสะอาด
พวกมันเป็นนักเก็บขยะทางธรรมชาติ
พวกมันจัดการซากสัตว์ไปถึงกระดูก
พวกมันช่วยฆ่าแบคทีเรีย พวกมันช่วยลดเชื้อแอนแทรกส์
ที่อาจจะแพร่ระบาด
และทำให้ฝูงปศุสัตว์เสียหาย หรือแพร่เชื้อสู่สัตว์อื่นๆ
การศึกษาเมื่อเร็วๆนี้แสดงให้เห็นว่า
ในบริเวณที่ไม่มีนกแร้ง ซากสัตว์ใช้เวลามากขึ้น
ถึงสามสี่เท่าในการย่อยสลาย ซึ่งเป็นสาเหตุสำคัญ
ต่อการระบาดของโรค
นกแร้งยังมีความสำคัญอย่างมากทางประวัติศาสตร์
พวกมันมีความเกี่ยวข้องกับวัฒนธรรมอียิปโบราณ
เนคเบท (Nekhbet) เป็นสัญลักษณ์ของผู้ปกป้อง
และความเป็นแม่ และเมื่อประกอบเข้ากับงูเห่า
มันเป็นสัญลักษณ์ของ การรวมเป็นหนึ่งระหว่างอียิปเหนือและใต้
และในนิทานปรัมปราของฮินดู สดายุ (Jatayu) เป็นเทพเจ้าที่มีร่างเป็นแร้ง
และเขาก็เสี่ยงชีวิตเพื่อที่จะช่วยนางสีดา
จากอสูรสิบหน้า นามว่า ทศกัณฑ์
ในวัฒนธรรมของทิเบต พวกมันทำหน้าที่สำคัญมาก
ในการฝังศพบนฟ้า เพราะสถานที่แบบทิเบตนั้น
ไม่มีที่สำหรับฝังศพ หรือไม้ที่จะใช้เผาศพ
ดังนั้น นกแร้งจึงทำหน้าที่ในระบบขจัดแบบธรรมชาติ
แล้วนกแร้งมีปัญหาอะไรหล่ะ
เรามีนกแร้งอยู่ 8 สปีชีส์ในเคนย่า
6 สปีชีส์กำลังถูกคุกคามอย่างหนักถึงขั้นอาจสูญพันธุ์
สาเหตุก็คือ พวกมันโดนวางยาพิษ
จากความขัดแย้งของคนกับสัตว์ป่า
พวกชุมชนปศุสัตว์ใช้ยาพิษนี้
โดยพุ่งเป้าไปที่พวกสัตว์นักล่า
แต่ในทางกลับกัน นกแร้งกับตกเป็นเหยื่อ
ในเอเชียใต้ ในประเทศเช่นอินเดียและปากีสถาน
นกแร้ง 4 สปีชีส์ ถูกจัดอยู่ในกลุ่มที่ใกล้สูญพันธ์ุมาก
ซึ่งแปลว่าพวกมันอาจสูญพันธ์ุภายในเวลาน้อยกว่า 10 หรือ 15
และเหตุผลก็เพราะว่า พวกมันตกเป็นเหยื่อ
โดยกินสัตว์ที่ได้รับยาแก้ปวด
เช่น ไดโคลฟิเนค (Diclofenac)
ยานี้ถูกห้ามใช้กับสัตว์ในอินเดีย
และพวกเขาก็ยึดจุดยืนนี้
เมื่อเราไม่มีนกแร้ง
จำนวนของสุนัขจรจัด ที่ซากกองขยะก็เพิ่มขึ้นอย่างมาก
และเมื่อคุณมีสุนัขจรจัด มันก็เป็นเหมือนระเบิดเวลา
ของเชื้อพิษสุนัขบ้า และจำนวนผู้ที่ติดเชื้อพิษสุนัขบ้า
ได้เพิ่มสูงขึ้นมากในอินเดีย
เคนย่ากำลังจะมีโรงงานไฟฟ้าพลังลม ที่ใหญ่ที่สุดในแอฟริกา
กังหันลม 353 ตัว กำลังจะเข้ามาอยู่ในพื้นที่ของ ทะเลสาป เทอคาน่า (Turkana)
ผมไม่ได้ต่อต้านพลังงานจากลมนะครับ แต่ว่า
เราต้องร่วมมือกับรัฐบาล เพราะว่า กังหันลม
ทำสิ่งนี้กับพวกนก มันหั่นนกผ่าครึ่งเลย
มันเป็นเครื่องปั่นนก
ในแอฟริกาตะวันตก มีสิ่งที่่น่าสะพรึงกลัว
ก็คือการซื้อขายที่ศพนกแร้ง เพื่อใช้ในลัทธิหมอผี และในตลาดไศยศาสตร์
แล้วเรากำลังทำอะไรบ้าง อืม เรากำกับงานวิจัย
เกี่ยวกับนกพวกนี้ เราติดเครื่องสื่อสารบนตัวมัน
เราพยายามที่จะเข้าในระบบนิเวศพื้นฐานของพวกมัน
และดูว่าพวกมันไปไหน
เราสามารถเห็นได้ว่าพวกมันเดินทางไปประเทศต่างๆ
ดังนั้น ถ้าเราสนใจปัญหาแค่ในพื้นที่ มันก็จะไม่ช่วยอะไร
เราต้องร่วมมือกับรัฐบาลในระดับภูมิภาค
เรากำลังทำงานกับชุมชนท้องถิ่น
เราพูดกับพวกเขาเกี่ยวกับความเห็นในคุณค่าของนกแร้ง
เกี่ยวกับความรู้สึกจากเบื้องลึก ที่จะชื่นชม
สิ่งมีชีวิตที่ยอดเยี่ยม และสิ่งที่พวกมันทำ
พวกคุณจะช่วยได้อย่างไร คุณสามารถที่จะเข้าร่วมได้
เป็นปากเสียง คุณสามารถเขียนจดหมายไปยังรัฐบาลของคุณ
และเล่าให้พวกเขาฟังว่า เราต้องให้ความสนใจ
ไปยังสิ่งมีชีวิตที่ถูกเข้าใจผิดอย่างมากนี้ สละเวลาของคุณ
ที่จะบอกเล่า กระจายข้อมูล
เมื่อคุณเดินจากห้องนี้ไป คุณจะรู้
เกี่ยวกับนกแร้ง แต่พูดกับครอบครัวของคุณ กับเด็กๆ
กับเพื่อนบ้าน เกี่ยวกับนกแร้ง
พวกมันจะรู้สึกยินดีมาก ชาร์ล ดาวิน กล่าวว่า
เขาเปลี่ยนใจเพราะว่าเขามองพวกมันบินไปในท้องฟ้า
อย่างสบายไม่ต้องใช้พลังงาน
เคนย่า และโลก คงจะแย่ไปกว่านี้มาก
หากปราศจากสิ่งมีชีวิตที่แสนวิเศษนี้
ขอบคุณมากๆครับ (เสียงปรบมือ)